
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 76 

20 Απριλίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

123. Ίδρυση εργαστηρίων στο Τμήμα Περιβάλλοντος 

του Πανεπιστημίου Αιγαίου και καθορισμός του 
εσωτερικού τους κανονισμού . 1 

124. Κατάργηση και Ιδρυση θέσεων Ειδικού Διοικητι¬ 

κού και Τεχνικού Προσωπικού (Ε.Δ.Τ.Π.) σε Τμή¬ 
ματα του Αριστοτελείου Πανεπιστημίου Θεσσα¬ 
λονίκης . 2 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Διάθεση κατά χρήση και εκμετάλλευση, στο Δήμο Άρ¬ 
γους Ορεστικού, έκτασης 2.150 τ.μ. από το Στρατό¬ 
πεδο «ΡΗΓΑ ΑΝΤΩΝΙΟΥ», ιδιοκτησίας Ταμείου 
ΕθνικήςΆμυνας (Τ.ΕΘ.Α.) . 3 

Παραχώρηση κατά χρήση, νομή και κατοχή κοινόχρη¬ 
στης έκτασης χιλίων εκατόν ογδόντα ενός (1.181) 
στρεμμάτων και εκατόν εξήντα δύο (162) τ.μ., από 
το αριθμ. 76 τεμάχιο αγροκτήματος Αγροτικών Φυ¬ 
λακών Κασσάνδρας, στον ΕΟΤ, για δημιουργία γη¬ 
πέδου γκόλφ . 4 

Παραχώρηση κατά χρήση και χωρίς τίμημα, στη Γενική 
Γραμματεία Αθλητισμού, δημόσιας δασικής έκτα¬ 
σης 252,2125 στρεμμάτων που βρίσκεται στη θέση 
«Μπρεκατσούλι» Περιφέρειας Δήμου Ασπροπύρ- 
γου, με αποκλειστικό σκοπό την ίδρυση και λειτουρ¬ 
γία Σκοπευτηρίου Κηνηγετικού όπλου, σταθερού 
στόχου και τοξοβολίας. 5 

Παραχώρηση Δημοσίου Δάσους και Δημόσιας Δασικής 
Έκτασης στη Γενική Γραμματεία Αθλητισμού, με 
αποκλειστικό σκοπό την κατασκευή και λειτουργία 
αθλητικών έργων στο Εθνικό Χιονοδρομικό Κέντρο 
Βασιλίτσας Νομού Γρεβενών.. 6 


Παραχώρηση, κατά κυριότητα και με τίμημα, του ΒΚ 6 
Δημοσίου Κτήματος Σπετσών με την επωνυμία «Κα- 
ποδιστριακή Πνευματική Στέγη Σπετσών» (αρμοδιό¬ 
τητας ΔΟΥ Σπετσών), στο Δήμο Σπετσών, με απο¬ 
κλειστικό σκοπό τη δημιουργία Πολιτιστικού Κέ¬ 
ντρου του Δήμου Σπετσών. 7 

Έγκριση χορήγησης, κατ' εξαίρεση, στην «ΑΕΒΕ ΜΠΗ- 
ΤΡΟΣ», άδειας εγκατάστασης, λειτουργίας και μη- 
χαν/κής επέκτασης του εργοστασίου της που βρί¬ 
σκεται στη Λεωφόρο ΝΑΤΟ 100 στον Ασπρόπυργο 
Αττικής. 8 

Έγκριση χορήγησης, κατ’ εξαίρεση, άδειας στην Εται¬ 
ρεία «ΟΗΟϋΕΜ ΑΒΕΕ», για την εγκατάσταση μονά¬ 
δας παραγωγής φαρμακευτικών προϊόντων στη Βιο¬ 
μηχανική περιοχή Αγίου Στεφάνου Αττικής. 9 

Μερική ανάκληση της 14/3.2.1993 Πράξης του 
Υπουργικού Συμβουλίου, «Παραχώρηση δωρεάν και 
κατά κυριότητα εκτάσεων, συνολικού εμβαδού 
171.247 τ.μ., στο Υπουργείο Περιβάλλοντος, Χω¬ 
ροταξίας και Δημοσίων Έργων από τις κοινόχρηστες 
εποικιστικές εκτάσεις, του αγροκτήματος Κοκκινο¬ 
χώματος Καβάλας, για διαπλάτυνση της Εθνικής 
Οδού».10 

Παραχώρηση, κατά κυριότητα και με τίμημα στο Δήμο 
Κοζάνης, του ΑΒΚ 121 δημοσίου κτήματος Κοζά¬ 
νης, (αρμοδιότητας Δ.Ο.Υ. Κοζάνης), με αποκλει¬ 
στικό σκοπό την κατασκευή υπογείου χώρου στάθ¬ 
μευσης αυτοκινήτων και τη δημιουργία χώρου πρα¬ 
σίνου. ....11 

Τροποποίηση της 120/23.10.1990 Πράξης του 
Υπουργικού Συμβουλίου «Καθορισμός του ύψους 
των εξωτραπεζικών επιτοκίων».12 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 123 (1) 

Ίδρυση εργαστηρίων στο Τμήμα Περιβάλλοντοςτου Πανε¬ 
πιστημίου Αιγαίου και καθορισμός των εσωτερικού 

τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/1982 
«Για τη δομή και λειτουργία των Ανωτάτων Εκπαιδευτικών 
Ιδρυμάτων (Α’ 87)» όπως η τελευταία αυτή διάταξη τροπο¬ 
ποιήθηκε με το άρθρο 48 παρ. 2 του Ν. 1404/1983 «Δομή 
και λειτουργία των Τεχνολογικών Εκπαιδευτικών Ιδρυμά¬ 
των» (ΑΊ73). 

β) Του άρθρου 19 παρ. 2 του Ν. 1735/1987 (ΑΊ95). 

γ) Του άρθρου 29Α του Ν. 1558/85 (Α’ 137) όπως αυτό 
προστέθηκε με το άρθρο 27 του Ν. 2081/92 (Α’ 154). 

2. Τη γνώμη της Γ ενικής Συνέλευσης του Τμήματος Πε¬ 
ριβάλλοντος (συνεδριάσεις 2/17.6.1993, 3/1.7.93, 7/ 
12.1.94). 

3. Το γεγονός ότι από τις διατάξεις του διατάγματος αυ¬ 
τού προκαλείται δαπάνη ύψους 46.450.000 δρχ. η οποία 
θα καλυφθεί από τον προϋπολογισμό του Πανεπιστημίου 
Αγαίου: Τακτικός Προϋπολογισμός (Κ.Α.Ε. 0863, 0879, 
1429, 1741,0899, 4121) και Προϋπολογισμός Δημοσίων 
Επενδύσεων (Κ.Α.Ε. 9446526 και 8846015). 

4. Την αριθμ. 587/1994 γνωμοδότηση του Συμβουλίου 
της Επικρατείας, με πρόταση των Υπουργών Προεδρίας 
της Κυβέρνησης και Εθνικής Παιδείας και θρησκευμά¬ 
των, αποφασίζουμε: 

Αρθρο 1 
Ίδρυση 

Ιδρύονται στο Τμήμα Περιβάλλοντος του Πανεπιστη¬ 
μίου Αιγαίου τα εξής εργαστήρια: 

1. Εργαστήριο Τηλεσκόπησης, το οποίο εξυπηρετεί 
ερευνητικές και εκπαιδευτικές ανάγκες στο γνωστικό πε¬ 
δίο της τελεσκόπησης, της φωτοερμηνείας και της τοπο¬ 
γραφίας, της συμβολής του στην παρατήρηση, μελέτη, και 
παρακολούθηση του φυσικού περιβάλλοντος της γής και 
στην συγκρότηση σύγχρονου γεωγραφικού συστήματος 
πληροφοριών (ΓΣΠ) για την διαχείρηση, επεξεργασία και 
παρουσίαση πληροφοριών του περιβάλλοντος. 

2. Εργαστήριο ποιότητας Υδάτων το οποίο εξυπηρετεί 
ερευνητικές και εκπαιδευτικές ανάγκες στο γνωστικό πε¬ 
δίο της ποιότητας υδάτων και ειδικότερα σε σχέση με την 
βιομηχανική ρύπανση. 

3. Εργατήριο Υδατικών Οικοσυστημάτων το οποίο εξυ¬ 
πηρετεί εκπαιδευτικές και ερευνητικές ανάγκες στο γνω¬ 
στικό πεδίο των υδατικών Οικοσυστημάτων, στο θαλάσσιο 


ποτάμιο και λιμναίο περιβάλλον, τη μελέτη των οικολογι¬ 
κών διεργασιών στα παραπάνω συστήματα, φυσικών - χη¬ 
μικών - βιολογικών, ως περιβαλλοντικές επιπτώσεις στα 
υδατικά συστήματα την θαλάσσια ρύπανση και την ποσο¬ 
τική τους εκτίμηση. 

4. Εργαστήριο Τοπικής και Νησιωτικής Ανάπτυξης, το 
οποίο εξυπηρετεί εκπαιδευτικές και ερευνητικές ανάγκες 
στο γνωστικό αντικείμενο του σχεδιασμού και της ανάπτυ¬ 
ξης των νησιών. 

Αρθρο 2 

Εσωτερικός Κανονισμός 

Ο εσωτερικός κανονισμός των ιδρυομένων με το προη¬ 
γούμενο άρθρο εργαστηρίων καθορίζεται σύμφωνα με 
τους ορισμούς των επομένων άρθρων. 

Αρθρο 3 

Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών αναγκών στο Τμήμα Περιβάλλοντος, 
καθώς και στα άλλα Τμήματα του Πανεπιστημίου Αιγαίου, 
σε θέματα που εμπίπτουν στα γνωστικά αΛικείμενα των 
ιδρυομέενων εργαστηρίων όπως αυτά ορίζονται στο άρ¬ 
θρο 1 του παρόντος διατάγματος. 

2. Την κάθε μορφής συνεργασία με όλα τα κέντρα ερευ¬ 
νών και ακαδημαϊκά ιδρύματα Ελληνικά και Αλλοδαπά, 
εφόσον οι επιστημονικοί στόχοι, συμπίπτουν, συμβαδί¬ 
ζουν και αλληλοσυμπληρώνονται με εκείνους των εργα¬ 
στηρίων μέσα σε πνεύμα αμοιβαιότητας και συλλογικής 
εργασίας. 

3. Την οργάνωση σεμιναρίων, συμποσίων, συνεδριά¬ 
σεων, διαλέξεων, καθώς και την πραγματοποίηση δημο¬ 
σιεύσεων και εκδόσεων. 

4. Τη συνεργασία με σχετικές δημόσιες υπηρεσίες, δή¬ 
μους κοινότητες και άλλους κοινωνικούς και επιστημονι¬ 
κούς φορείς και τη συμβολή των εργαστηρίων στη μελέτη 
προβλημάτων ανάπτυξης της χώρας. 

5. Την παροχή υπηρεσιών κατά τα προβλεπόμενα στο 
Π.Δ. 159/1984 (Α’ 53). 

Αρθρο 4 
Προσωπικό 

Το προσωπικό των εργαστηρίων απαρτίζεται από τα 
μέλη Δ.Ε.Π. του Τμήματος Περιβάλλοντος που το γνω¬ 
στικό τους αντικείμενο εμπίπτει στα ερευνητικά ενδιαφέ¬ 
ροντα των εργαστηρίων, καθώς και από τα μέλη Ειδικού 
Διοικητικού - Τεχνικού Προσωπικού και το λοιπό επιστη¬ 
μονικό προσωπικό που τοποθετείται στο Εργαστήριο σύμ¬ 
φωνα με τις διατάξεις του άρθρου 4 παρ. 1 (δ) του Ν. 
2083/92 (Α* 159). 

Αρθρο 5 

Διοίκηση - Αρμοδιότητες 

1. Κάθε Εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
περιβάλλοντος που ορίζεται με τη διαδικασία του άρθρου 
28 παρ. 22 του Ν. 2083/92 (Α' 159). 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982 και επί πλέον: 

α) Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του εργαστηρίου και μεριμνά για την 
τήρησή του. 

γ) Μεριμνά για τη στελέχωση του εργαστηρίου με το 
αναγκαίο προσωπικό. 

δ) Μεριμνά για την οικονομική διαχείριση των εσόδων 
του εργαστηρίου. 

ε) Μεριμνά για την κατανομή των χώρων του Εργαστη¬ 
ρίου. 

ζ) Εισηγείται τους υπεύθυνους αναλωσίμων υλικών και 
του κινητού εξοπλισμού και 
η) Υπογράφει κάθε εξερχόμενο έγγραφο. 

Αρθρο 6 
Λειτουργία 

1. Τα Εργαστήρια λειτουργούν κατά τις εργάσιμες ημέ¬ 

ρες και ώρες, σύμφωνα με τον κανονισμό του ιδρύμα¬ 
τος. ' 

Το ωράριο εργασίας του προσωπικού είναι αυτό που 
προβλέπεται από τις κείμενες διατάξεις για κάθε κατηγο¬ 
ρία. 

2. Ο διευθυντής, ενημερώνεται πριν από τη διεξαγωγή 
κάθε εργασίας, που γίνεται στο Εργαστήριο στα πλαίσια 
ερευνητικού προγράμματος ή άλλου έργου, που έχει απο- 
φασιστεί και καθορίζει μέσα στα πλαίσια της αποστολής 
του Εργαστηρίου την προτεραιότητα στη χρησιμοποίηση 
οργάνων και χώρων σε περίπτωση που δεν υπάρχει σχε¬ 
τική απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του Εργαστηρίου, τη χρησιμοποίηση 
οργάνων και υλικών που ανήκουν σ’ αυτό, την παραμονή 
των εργαζομένων (προσωπικού, φοιτητών, επισκεπτών), 
στους χώρους όπου τηρούνται ειδικοί κανόνες ασφαλείας 
που αποσκοπούν στην προφύλαξη της υγείας και αρτιμέ- 
λειας των εργαζομένων, καθώς και στην προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη 
διεξαγωγή εργασιών επιστρέφονται, μετά τη χρησιμοποί¬ 


ησή τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του 
ιδρύματος είναι δυνατή ή πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του Εργαστηρίου σύμφωνα με τις κείμενες δια¬ 
τάξεις. 

6. Ο διευθυντής μπορεί να αναθέτει σε μέλος Ε.Δ.Τ.ΓΙ. 
τη διοικητική και γραμματειακή υποστήριξη του Εργαστη¬ 
ρίου. 

Αρθρο 7 
Πόροι 

Πόροι των εργαστηρίων είναι: 
α) Οι πιστώσεις, οι οποίες προέρχονται από τις δημό¬ 
σιες επενδύσεις, ή τον τακτικό προϋπολογισμό ή την ιδιαί¬ 
τερη περιουσία του ιδρύματος και οι οποίες χορηγούνται 
σύμφωνα με τις διατάξεις της κείμενης νομοθεσίας. 

β) Τα έσοδα από την παροχή υπηρεσιών, σύμφωνα με το 
άρθρο 3 παρ. 3 του π.δ. 159/1984 (Α. 53). 
γ) Οι πιστώσεις από άλλες πηγές, όπως: 
ι) ετήσια επιχορήγηση από τακτικό προϋπολογισμό δη¬ 
μοσίων επενδύσεων από τα διάφορα Υπουργεία της Χώ¬ 
ρας. 

ιι) Οι κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά ή 
αλλοδαπά φυσικά ή νομικά πρόσωπα προς το Πανεπιστή¬ 
μιο Αιγαίου για τους σκοπύς των Εργαστηρίων, εφόσον 
δεν τίθενται όροι, που αντιβαίνουν στους σκοπούς των Ερ¬ 
γαστηρίων και του Πανεπιστημίου Αιγαίου. 

δ) Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

Αρθρο 8 

Τηρούμενα βιβλία 

Για τις ανάγκες κάθε Εργαστηρίου τηρούνται τα ακό¬ 
λουθα βιβλία και στοιχεία: 

- Βιβλία πρωτοκόλλου 

- Βιβλία περιουσιακών στοιχείων 

- Φάκελος οικονομικών στοιχείων, γιά κάθε έτος 

- Κατάλογος επιστημονικών βιβλίων, περιοδικών και 
οργάνων 

- Αρχείο ερευνητικών προγραμμάτων 

- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για το εργα¬ 
στήριο. 

Αρθρο 9 

Χώροι εγκατάστασης 

Τα εργαστήρια εγκαθίστανται σε χώρους του Πανεπι¬ 
στημίου Αιγαίου στη Μυτιλήνη. 

Χώροι των Εργαστηρίων είναι επίσης εκείνοι στους 
οποίους εκτελούνται δραστηριότητες συναφείς με την 

αποστολή τους, συμπεριλαμβανομένων και των ειδικών 
εγκαταστάσεων με τον τεχνικό εξοπλισμό για τη διενέρ¬ 
γεια των ερευνητικών προγραμμάτων. 

Χώροι των εργαστηρίων θεωρούνται, ακόμα το γραφείο 
του Διευθυντή τους, τα γραφεία της γραμματείας τους κα¬ 
θώς και κάθε άλλος χώρος που ειδικά διατίθεται για την 
εγκατάσταση των εργαστηρίων. 

Στους χώρους εγκατάστασης υπάρχει πινακίδα με τον 
τίτλο του κάθε Εργαστηρίου και το ονοματεπώνυμο του 
διευθυντή του. 

Στον Υπουργό Εθνικής Παιδείας και θρησκευμάτων, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΙΩΑΝΝΗΣ ΠΟΤΤΑΚΗΣ ΓΕΩΡΓΙΟΣ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 124 (2) 

Κατάργηση και ίδρυση θέσεων Ειδικού Διοικητικού και Τε¬ 
χνικού Προσωπικού (Ε.Δ.Τ.Π.) σε Τμήματα του Αριστο- 
τελείου Πανεπιστημίου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1,3 και 6 και 11 παρ. 2 του Ν. 

1268/1982 (Α’ 87), όπως η τελευταία αυτή διάταξη επα¬ 
ναφέρθηκε σε ισχύ με το άρθρο 1 παρ. 1 β του Ν. 2188/94 
(Α' 18). 

β) Του άρθρου 70 παρ. 2 του Ν. 1566/85 «Δομή και λει¬ 
τουργία της Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις» (Α’ 167). 
γ) Του άρθρου 19 παρ. 2 του Ν. 1735/87 (Α’ 195). 

2. Του άρθρου 29Α του Ν. 1558/85 όπως αυτό προστέ¬ 
θηκε με το άρθρο 27 του Ν. 2081/92 (Α’ 154). 

3. Της κοινής απόφασης του Πρωθυπουργού και 
Υπουργού Εθνικής Παιδείας και θρησκευμάτων Η/ 
5615α/21.7.94 «Αρμοδιότητες Υφυπουργού ΥΠΕΠΘ» (Β’ 
567). 

4. Τη γνώμη του Πρυτανικού Συμβουλίου του Αριστοτε- 
λείου Πανεπιστημίου Θεσσαλονίκης (συνεδρ. 635/4.7.94 
και 641/19.8.94). 

5. τα έγγραφα Β1/421/11.8.94, Β1 /498/21.9.94, του 
Υπουργείου Εθνικής Παιδείας και θρησκευμάτων με τα 
οποία ζητήθηκε να διατυπώσει τη γνώμη του το Συμβούλιο 
Ανώτατης Παιδείας και το γεγονός ότι έχει παρέλθει 
άπρακτη η προθεσμία που ορίζουν οι διατάξεις του άρ¬ 


θρου 50 παρ. 3 του Ν. 1268/82. 

6. Το γεγονός ότι από τις διατάξεις του διατάγματος αυ¬ 
τού προκαλείται ετησίως δαπάνη ύψους 770.000 δρχ. η 
οποία θα βαρύνει τον προϋπολογισμό του Υπουργείου 
Εθνικής Παιδείας και θρησκευμάτων (Ειδ. Φορέας 19250 
ΚΑΕ 5214). 

7. Την αριθμ. 54/1995 γνωμοδότηση του Συμβουλίου 
της Επικράτειας, με πρόταση του Υπουργού Προεδρίας 
της Κυβέρνησης και της Υφυπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Στα κατωτέρω αναφερόμενα Τμήματα του Αριστοτε- 
λείου Πανεπιστημίου Θεσσαλονίκης καταργούνται προ- 
βλεπόμενες από το άρθρο 3 του π.δ/τος 168/1988 (Α’ 76) 
κενές θέσεις Ειδικού Διοικητικού-Τεχνικού Προσωπικού 
(Ε.Δ.Τ.Π.) και αντ’ αυτών ιδρύονται ισάριθμες άλλης κατη¬ 
γορίας, ως ακολούθως: 

α) Τμήμα Δασολογίας και Φυσικού Περιβάλλοντος: Μία 
(1) κενή θέση Μ.Ε. κατηγορίας καταργείται και αντ’ αυτής 
ιδρύεται μία (1) θέση Α.Τ. κατηγορίας. 

β) Τμήμα Ποιμαντικής και Κοινωνικής θεολογίας: Οκτώ 
(8) κενές θέσεις Α.Ρ. κατηγορίας καταργούνται και αντ’ 
αυτών ιδρύονται πέντε (5) θέσεις Α.Τ. κατηγορίας και 
τρεις (3) θέσεις Μ.Ε. κατηγορίας. 

γ) Τμήμα Γεωπονίας: Μία (1) κενή θέση Μ.Ε. κατηγο¬ 
ρίας καταργείται και αντ’ αυτής ιδρύεται μία (1) θέση Α.Ρ. 
κατηγορίας. 

Στην Υφυπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦ. ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΙΩΑΝΝΗΣ ΠΟΤΤΑΚΗΣ ΕΛΕΝΗ ΣΤΕΦΑΝΟΥ 

-♦- 

ΠΡΑΞΕΙΣ ΥΠΟΥ ΡΓΙΚΟΥ ΣΥΜΒ ΟΥΛΙΟΥ 

(3) 

Πράξη 119 της 4.4.1995 

Διάθεση κατά χρήση και εκμετάλλευση, στο Δήμο Άργους 
Ορεστικού, έκτασης 2.150 τ.μ. από το Στρατόπεδο 
«ΡΗΓΑ ΑΝΤΩΝΙΟΥ», ιδιοκτησίας Ταμείου Εθνικής 
Άμυνας (Τ.ΕΘ.Α.). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 2 (παρ. 1) του Ν.Δ. 769/ 

1970 «περί κυριότητας των υπέρ του Δημοσίου και δαπά- 
ναις των Ταμείων Εθνικής Αμύνης, και Εθνικού Στόλου 
αναγκαστικώς απαλλοτριωθέντων ακινήτων». 

β. Το αριθμ. 21/28.7.1994 Πρακτικό της Διοικητικής 
Επιτροπής του Ταμείου Εθνικής Άμυνας. 

γ. Την αριθμ. 1096934/6024/Α 0010/14.12.1994 ει¬ 
σήγηση του Υφυπουργού Οικονομικών Δ. Γεωργακάπου- 
λου, για διάθεση, κατά χρήση και εκμετάλλευση, στον 
Δήμο Άργους Ορεστικού, έκτασης 2.150 τ.μ. ιδιοκτησίας 
Ταμείου Εθνικής Άμυνας (Τ.ΕΘ.Α.) από το στρατόπεδο 
Άργους Ορεστικού, με αποκλειστικό σκοπό τη δημιουργία 
πάρκου αναψυχής (1.950 τ.μ.) και τη διαπλάτυνση της 
οδού Ελευθερίας (200 τ.μ.), που βρίσκεται στο βόρειο 
τμήμα του Στρατοπέδου και κατά την έννοια του μήκους, 
δ. Τα στοιχεία του σχετικού φακέλλου, αποφασίζει: 
Διαθέτει στο Δήμο Άργους Ορεστικού, κατά χρήση και 
εκμετάλλευση και με τις προϋποθέσεις που αναφέρονται 
στο με αριθμ. 21/28.7.1994 Πρακτικό της Διοικητικής 
Επιτροπής του Ταμείου Εθνικής Άμυνας (Τ.ΕΘ.Α.), 
έκταση 2.150 τ.μ. ιδιοκτησίας Τ.ΕΘ.Α., από το στρατό¬ 
πεδο «ΡΗΓΑ ΑΝΤΩΝΙΟΥ», όπως αυτή εμφανίζεται στο 
επισυναπτόμενο Ακριβές Απόσπασμα Σχεδιαγράμματος 
Απαιτουμένης προς Παραχώρηση Έκτασης, με αποκλει¬ 
στικό σκοπό τη δημιουργία πάρκου αναψυχής (1.950 τ.μ.) 
και τη διαπλάτυνση της οδού Ελευθερίας (200 τ.μ.) που 
βρίσκεται στο βόρειο τμήμα του Στρατοπέδου και κατά την 
έννοια του μήκους. 

Από τη διάθεση του ακινήτου στο Δήμο Άργους Ορεστι- 
κού, η κυριότητα της έκτασης μεταβιβάζεται στο Δημόσιο 
(Υπουργείο Οικονομικών), σύμφωνα με τη παράγραφο 2 
του άρθρου 2 του Ν.Δ. 769/1970. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 
ΤΑ ΜΕΛΗ 

Ακριβές αντίγραφο 
Ο Γραμματέας 
του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 

-♦- 

(4) 

Πράξη 120 της 4.4.1995 

Παραχώρηση κατά χρήση, νομή και κατοχή κοινόχρηστης 
έκταοης χιλίων εκατόν ογδόντα ενός (1.181) στρεμμά¬ 
των και εκατόν εξήντα δύο (162) τ.μ., από το αριθμ. 76 
τεμάχιο αγροκτήματος Αγροτικών Φυλακών Κασσάν¬ 
δρας, στον ΕΟΤ, για δημιουργία γηπέδου γκόλφ. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 6 του Ν. 994/79 «περί ρυμί- 
σεως θεμάτων και διαθέσεων των αποστραγγισθεισών 
γαιών ελών Λυσιμαχίας και Τριχωνίδας και άλλων τινών 
διατάξεων» (ΦΕΚ 279 τ.Α /21.12.1979). 

β. Την αριθμ. 131074/3.11.1994 εισήγηση του Υπουρ¬ 
γού Γεωργίας, όπως συμπληρώθηκε με την αριθμ. 
132533/5.12.1994 σχετική, που αφορούν παραχώρηση 
για τριάντα (30) χρόνια, κατά χρήση, νομή και κατοχή, στον 


Ελληνικό Οργανισμό Τουρισμού (ΕΟΤ), κοινόχρηστης 
έκτασης 1.181 στρεμμάτων και 162 τ.μ. από το αριθμ. 76 
τεμάχιο αγροκτήματος Αγροτικών Φυλακών Κασσάνδρας, 
το οποίο στα κτηματολσγικά στοιχεία της Οριστικής Δια¬ 
νομής έτους 1967 και 1970 φέρεται με την ένδειξη «Ελος 
Υπουργείου Γεωργίας», της μορφής του άρθρου 197 του 
Αγροτικού Κώδικα, όπως αυτή απεικονίζεται στο συνημ¬ 
μένο Τοπογραφικό Διάγραμμα του Γ ραφείου Τοπογραφι- 
κής Νομαρχίας Χαλκιδικής για δημιουργία γηπέδου 
γκόλφ. 

γ. Τα συνημμένα στην παραπάνω εισήγηση έγγραφα 
αριθμ. 16343/1765/7.9.94, 3207/6.10.93, 58176/ 

16.9.93, 2013/28.9.93, 45031/17.1.94 και 8000/ 

29.10.93, της Γενικής Δ/νσης Περιβάλλοντος του ΥΠΕ- 
ΧΩΔΕ, της Δ/νσης Περιβάλλοντος και Χωροταξίας Θεσ¬ 
σαλονίκης, του Τμήματος Πολεοδομίας και Πολεοδομι- 
κών Εφαρμογών Ν. Χαλκιδικής, της 10ης Εφορίας Βυζα¬ 
ντινών Αρχαιοτήτων, του Νομχάρχη Χαλκιδικής, κάι της 
ΙΣΤ’ Εφορίας Προϊστορικών και Κλασσικών Αρχαιοτήτων, 
αντίστοιχα, από τα οποία προκύπτει ότι, δεν υπάρχει 
αντίρρηση εκ μέρους των υπηρεσιών αυτών για την παρα¬ 
χώρηση της έκτασης στον ΕΟΤ, εκτός από την επιφύλαξη 
που εξέφρασε η ΙΣΤ' Εφορία Προϊστορικών και Κλασσικών 
Αρχαιοτήτων ως προς τον τρόπο εντοπισμού των ορίων 
του αρχαιολογικού χώρου ο οποίος βρίσκεται εντός της 
έκτασης που πρόκειται να παραχωρηθεί, και η Γενική Δ/ 
νση Περιβάλλοντος του ΥΠΕΧΩΔΕ, για την τήρηση διαδι¬ 
κασίας - αν και δεν απαιτείται από την νομοθεσία - προέ¬ 
γκρισης χωροθέτησης που καθορίζεται από το άρθρο 8 
της ΚΥΑ 69269/5387/90 και τη σύνταξη ΜΠΕ, ΠΙΝ.ΙΙ, 
ώστε να διασφαλιστούν οι αναγκαίοι όροι προστασίας του 
περιβάλλοντος. 

δ. Ότι η δημιουργία των εγκαταστάσεων θα συντελέσει 
στη ανάπτυξη του Τουρισμού, γεγονός που θα οφελήσει 
την Εθνική Οικονομία της Χώρας, αποφασίζει: 

Παραχωρεί, για τριάντα (30) χρόνια, κατά χρήση, και κα¬ 
τοχή, στον Ελληνικό Οργανισμό Τουρισμού (ΕΟΤ), το 
αριθμ. 76 τεμάχιο έκτασης χιλίων εκατόν ογδόντα ενός 
(1.181) στρεμμάτων και εκατόν εξήντα δύο (162) τ.μ. του 
αγροκτήματος Αγροτικών Φυλακών Κασσάνδρας, το 
οποίο χαρακτηρίζεται στα κτηματολσγικά στοιχεία της 
Οριστικής Διανομής έτους 1967 και 1970 ως κοινόχρη¬ 
στο, με τον ιδιαίτερο προσδιορισμό «Ελος Υπουργείου Γε- 
ωργίας», για δημιουργία γηπέδου γκόλφ. 

Η Πράξη αυτή τελεί υπό τον όρο της ανάκλησης, σε πε¬ 
ρίπτωση που δεν πραγματοποιηθούν ή αλλάξουν οι σκο¬ 
ποί, για τους οποίους παραχωρείται η έκταση., 

Η ισχύς αυτής της Πράξης αρχίζει από την δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 
ΤΑ ΜΕΛΗ 

Ακριβές αντίγραφο 
Ο Γραμματέας 
του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 

(5) 

Πράξη 121 της 4.4.1995 

Παραχώρηση κατά χρήση και χωρίς τίμημα, στη Γενική 
Γραμματεία Αθλητισμού, δημόσιας δασικής έκτασης 
252,2125 στρεμμάτων που βρίσκεται στη θέση 
«Μπρεκατσούλι» Περιφέρειας Δήμου Ασπροπύργου, 
με αποκλειστικό σκοπό την ίδρυση και λειτουργία Σκο¬ 
πευτηρίου Κηνηγετικού όπλου, σταθερού στόχου και 
τοξοβολίας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137 τ.Α/1985). 

β. Τις διατάξεις του άρθρου 45 του Ν. 998/1979 «περί 
προστασίας των δασών και των δασικών εν γένει εκτά¬ 
σεων της Χώρας» (ΦΕΚ 289/τ.Α71979). 

γ. Τις διατάξεις του άρθρου 13 παράγρ. 2Β και 3 του Ν. 
1734/1987 «Βοσκότοποι και ρύθμιση ζητημάτων σχετι¬ 
κών με κτηνοτροφική αποκατάσταση και με άλλες παρα¬ 
χωρήσεις, καθώς και θεμάτων που αφορούν δασικές 
εκτάσεις» (ΦΕΚ 189 τ.Α71987). 

δ. Την αριθμ. 69134/2656/23.1.1995 εισήγηση του 
Υφυπουργού Γεωργίας κ.Β. Βασιλακάκη, για παραχώ¬ 
ρηση, κατά χρήση και χωρίς τίμημα, δημόσιας δασικής 
έκτασης 252,2125 στρεμμάτων που βρίσκεται στη θέση 
«Μπρεκατσούλι» Περιφέρειας Δήμου Ασπροπύργου, στη 
Γενική Γραμματεία Αθλητισμού, με αποκλειστικό σκοπό 
την ίδρυση και λειτουργία Σκοπευτηρίου Κυνηγετικού 
όπλου, σταθερού στόχου και τοξοβολίας. 

ε. Τα στοιχεία του σχετικού φακέλλου, αποφασίζει: 

1. Παραχωρεί, κατά χρήση και χωρίς τίμημα, στη Γενική 
Γραμματεία Αθλητισμού, δημόσια δασική έκταση 
252,2125 στρεμμάτων, που βρίσκεται στη θέση «Μπρε¬ 
κατσούλι» Περιφέρειας Δήμου Ασπροπύργου, όπως αυτή 
εμφανίζεται στο με κλίμακα 1:5000 και με στοιχεία 
ΑΒΓΔΕΖΗΘ-Α Απόσπασμα Πινακίδας Χάρτη που συντά¬ 
χθηκε στις 30.9.1993 από τον Γεώργιο Φρούσιο - Δασο¬ 
πόνο και θεωρήθηκε στις 30.9.1993 από τον Δασάρχη Αι¬ 
γάλεω Κώστα Κραββαρίτη - δασολόγο, με αποκλειστικό 
σκοπό την ίδρυση και λειτουργία Σκοπευτηρίου Κυνηγετι¬ 
κού όπλου, σταθερού στόχου και τοξοβολίας. 

2. Ορίζει τα ακόλουθα: 

α. Η συγκεκριμένη παραχώρηση, διαρκεί όσο υφίσταται 
ο σκοπός για τον οποίο γίνεται. 

β. Οι πάσης φύσεως κτιριακές εγκαταστάσεις θα γίνουν 
μετά την έγκρισή τους αρμοδίως και δεν θα υπερβαίνουν 
το 10% της όλης έκτασης, στην υπόλοιπη δε έκταση με 
μέριμνα και δαπάνη της παραχωρησιούχου και με υπό¬ 
δειξη του Δασαρχείου Αιγάλεω, θα γίνουν τα έργα βελτίω¬ 
σης, συντήρησης και επαύξησης της υφιστάμενης δασι¬ 
κής βλάστησης, όπως αυτά αναφέρονται στη μελέτη Επι¬ 
πτώσεων και Αποκατάστασης Περ/ντος. 

Με μέριμνα της Γ ενικής Γ ραμματείας Αθλητισμού θα 
ανεγερθούν κτιστά ορόσημα της παραχωρούμενης έκτα¬ 
σης. 

γ. Η Γ εν. Γ ραμ. Αθλητισμού σύμφωνα με την ΚΥΑ αριθμ. 
69269/5387/24.10.90 (ΦΕΚ. τ.Β' 678) να συντάξει Περι¬ 
βαλλοντική Μελέτη, η οποία αφού θεωρηθεί από το αρμό¬ 


διο ΥΠΕΧΩΔΕ, θα τεθεί υπόψη του Υπουργού Γεωργίας, 
για να καθορισθούν οι λεπτομέρειες εφαρμογής της πα¬ 
ρούσας, θέτοντας τυχόν επί πλέον όρους και δεσμεύσεις, 
πέραν των οριζομένων της ήδη υποβληθείσας από το Δα¬ 
σαρχείο στον μικρότερο δυνατό βαθμό. 

δ. Ο επιδιωκόμενος με την παραχώρηση σκοπός, πρέ- 
( πει να πραγματοποιηθεί το αργότερον, εντός (5) ετών, 
από την εγκατάσταση της παραχωρησιούχου. Επιτρέπεται 
παράταση του χρόνου ολοκλήρωσης του σκοπού της πα¬ 
ραχώρησης για μία διετία (2ετία), με την προϋπόθεση ότι, 
η καθυστέρηση οφείλεται σε υπαιτιότητα της διοίκη¬ 
σης. 

ε. Το Δημόσιο δεν φέρει καμμιά ευθύνη για τυχόν εκκί¬ 
νηση της έκτασης από τρίτους. 

στ. Η μή συμμόρφωση της παραχωρησιούχου με τους 
όρους αυτής της Πράξης και η μή εφαρμογή των επιβαλ- 
λομένων μέτρων, συνιστούν λόγο υποχρεωτικής ανάκλη¬ 
σης της παραχώρησης. 

Η Παραχώρηση αυτή ισχύει από την εγκατάσταση της 
Γεν. Γραμ. Αθλητισμού στην παραχωρούμενη έκταση, συ- 
ντασσομένου υπό του οικείου Δασάρχη σχετικού πρωτο¬ 
κόλλου εγκατάστασης, αντίγραφο του οποίου θα κοινο¬ 
ποιηθεί στο Τ μήμα Αλλαγής Χρήσης Δασικών Γ αιών, για να 
διατηρηθεί στο αρχείο του. 

Στο Δασαρχεία Αιγάλεω ανατίθεται η μέριμνα για την 
παρακολούθηση τήρησης των όρων της παρούσας. 

Η Πράξη αυ*ή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 
Τα Μέλη 

Ακριβές αντίγραφο 
Ο Γραμματέας 
του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 


Πράξη 122 της 4.4.1995 

Παραχώρηση Δημοσίου Δάσους και Δημόσιας Δασικής 
Έκτασης στη Γενική Γραμματεία Αθλητισμού, με απο¬ 
κλειστικό σκοπό την κατασκευή και λειτουργία αθλητι¬ 
κών έργων στο Εθνικό Χιονοδρομικό Κέντρο Βασιλί- 
τσας Νομού Γρεβενών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137 τ.Α /85). 

β. Τις διατάξεις του άρθρου 45 του Ν. 998/1979 «Περί 
προστασίας των δασών και των δασικών εν γένει εκτά¬ 
σεων της Χώρας» (ΦΕΚ 289/τ.Α779). 

γ. Τις διατάξεις του άρθρου 13 παρ. 1, 2Β & 3 του Ν. 
1734/87 «Βοσκότοποι και ρύθμιση ζητημάτων σχετικών 
με κτηνοτροφική αποκατάσταση και με άλλες παραχωρή¬ 
σεις, καθώς και θεμάτων που αφορούν δασικές εκτάσεις» 
(ΦΕΚ 189 τ.Α787). 

δ. Την αριθμ. 95862/10746/20.12.1994 εισήγηση του 
Υφυπουργού Γεωργίας κ. Β. Βασιλακάκη, για παραχώ- 

ρηση, χωρίς τίμημα, στη Γενική Γραμματεία Αθλητισμού, 
Δημοσίου Δάσους και Δημόσιας Δασικής Έκτασης α) κατά 
κυριότητα, στις θέσεις «Αγία Παρασκευή» & «Λισιώρο» Πε¬ 
ριφέρειας Κοινότητας ΣμΙξης Νομού Γρεβενών, εμβαδού 
460,238 στρεμμάτων και β) κατά χρήση, στις θέσεις 
«Μπότσια - Μπαλντούμη» & «Γκούρα - Λισιώρο», περιοχών 
της ίδιας Κοινότητας, εμβαδού 1.431.79771 στρεμμά¬ 
των, με αποκλειστικά σκοπό την κατασκευή και λειτουργία 
αθλητικών έργων στο Εθνική Χιονοδρομικό Κέντρο Βασι- 
λίτσας Νομού Γ ρεβενών. 

ε. Τα στοιχεία του σχετικού φακέλλου, αποφασίζει: 

1. Παραχωρεί, χωρίς τίμημα, στη Γενική Γραμματεία 

Αθλητισμού, Δημόσιο Δάσος και Δημόσια Δασική Έκταση, 
α) Κατά κυριότητα, στις θέσεις «Αγία Παρασκευή» & «Λισι- 
ώρο», Περιφέρειας Κοινότητας Σμίξης Νομού Γρεβενών, 
εμβαδού 460,238 στρεμμάτων (381,692 & 78,546) και β) 
κατά χρήση, στις θέσεις «Μπότσια - Μπαλντούμη» & 
«Γκούρα - Λισιώρο», περιοχών της ίδιας Κοινότητας, εμβα¬ 
δού 1.431,79771 στρεμμάτων (386,7825 & 

1.045.01521), όπως αυτές εμφανίζονται στο από Απρίλιο 
1994, με κλίμακα 1:20.000 και με στοιχεία: 

Α1, Β1 Γ1, Δ1, Ε1, Ζ1, Η1, Θ1, II, Α1 

Α6, Β6, Γ6, Δ6, Ε6, Ζ6, Η6, Θ6,16, Κ6, Λ6, Μ6, Ν6, Ξ6, 
06, Π6, Ρ6, Α6 και 

Α5, Β5, Γ5, Δ4, Δ5, Α4, Ε5, Ζ5, Η5, Θ5,15, Μ, Ν, Ξ, Α, Β, 
Ε, Ζ, Η, θ, I, Κ-Α5 

Απόσπασμα Χάρτη Σμίξης Νομού Γρεβενών, που συ¬ 
ντάχθηκε από τον Δασολόγο της Δ/νης Δασών Νομού 
Γ ρεβενών Γ. Μήτκα, με αποκλειστικό σκοπό την κατα¬ 
σκευή και λειτουργία αθλητικών έργων στο Εθνικό Χιονο¬ 
δρομικό Κέντρο Βασιλίτσας Νομού Γρεβενών. 

2. Ορίζει τα ακόλουθα: 

α. Η Γ ενική Γ ραμματεία Αθλητισμού σύμφωνα με την 
Κ.Υ.Α. αρίθμ. 69269/5387/24.10.90 (ΦΕΚ 678 τ.Β /90) 
να συντάξει Περιβαλλοντική Μελέτη, η οποία αφού θεω¬ 
ρηθεί από το αρμόδιο ΥΠΕΧΩΔΕ, θα τεθεί υπόψη του 
Υπουργού Γέωργίας, για να καθοριστούν οι λεπτομέρειες 
εφαρμογής της παρούσας, θέτοντας τυχόν επί πλέον 
όρους και δεσμεύσεις πέραν των οριζομένων από τη με¬ 
λέτη, ώστε η καταστροφή της δασικής βλάστησης να πε¬ 
ριοριστεί στο μικρότερο δυνατό βαθμό. 

β.-Το μέγεθος κάλυψης των κτιριακών εγκαταστάσεων 
δεν θα υπερβαίνει το 5% της συνολικής παραχωρούμενης 
έκτασης. 

γ. Ο επιδιωκόμενος με την παραχώρηση σκοπός πρέπει 
να πραγματοποιηθεί το αργότερο εντός πέντε (5) ετών 
από την εγκατάσταση της παραχωρησιούχου. Επιτρέπεται 
παράταση του χρόνου ολοκλήρωσης του σκοπού της πα¬ 
ραχώρησης επί μία διετία (2ετία), με την προϋπόθεση ότι, 
η καθυστέρηση οφείλεται σε υπαιτιότητα της Διοίκη¬ 
σης. 

δ. Το Δημόσιο δεν φέρει καμμία ευθύνη για τυχόν εκνί- 
κηση της έκτασης από τρίτους. 

ε. Η μη συμμόρφωση της παραχωρησιούχου με τους 
όρους αυτής της Πράξης και η μη εφαρμογή των επιβαλ- 
λομένωνί μέτρων, συνιστούν λόγο υποχρεωτικής ανάκλη¬ 
σης της παραχώρησης. 

Η παραχώρηση ισχύει από την εγκατάσταση της Γενικής 
Γραμματείας Αθλητισμού στην παραχωρούμενη έκταση, 
συντασσομένου υπό του οικείου Διευθυντή Δασών σχετι¬ 


κού Πρωτοκόλλου Εγκατάστασης και Σχεδιαγράμματος, 
αντίγραφα των οποίων θα κοινοποιηθούν στο Τμήμα Αλ¬ 
λαγής Χρήσης Δασικών Γ αιών, για να διατηρηθούν στο Αρ¬ 
χείο του και στο οποίο θα εμφανίζονται πλήρως τα όρια 
των παραχωρουμένων κατά κυριότητα και κατά χρήση 
εκτάσεων, καθώς και τα των κτιριακών εγκαταστάσεων. 

Στη Δ/νση Δασών Νομού Γ ρεβενών ανατίθεται η μέρι¬ 
μνα για την παρακολούθηση τήρησης των όρων της πα¬ 
ρούσας. . 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 
Τα Μέλη 

Ακριβές αντίγραφο 
Ο Γραμματέας 
του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 

-♦- 

(7) 

Πράξη 123 της 4.4.1995 

Παραχώρηση, κατά κυριότητα και με τίμημα, του ΒΚ 6 Δη¬ 
μοσίου Κτήματος Σπετσών με την επωνυμία «Καποδι- 
στριακή Πνευματική Στέγη Σπετσών» (αρμοδιότητας 
ΔΟΥ Σπετσών), στο Δήμο Σπετσών, με αποκλειστικό 
σκοπό τη δημιουργία Πολιτιστικού Κέντρου του Δήμου 
Σπετσών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 5 του Α.Ν. 1331/1949 
«Περί παραχωρήσεως ακινήτων τινών του Δημοσίου και 
περί τροποποιήσεως διατάξεων τινών της νομοθεσίας 
περί δημοσίων κτημάτων» (ΦΕΚ 330 τ.Α'/1949). 

β. Την αριθμ. 1104179/6221 /Α0010 πε/27.1.1995 ει¬ 
σήγηση του Υφυπουργού Οικονομικών Δ. Γεωργακόπου- 
λου, για παραχώρηση στο Δήμο Σπετσών, κατά κυριότητα 
και με τίμημα εκατό εκατομμυρίων (100.000.000) δραχ¬ 
μών, καταβλητέο σε πέντε (5) άτοκες ετήσιες δόσεις, του 
ΒΚ 6 Δημοσίου Κτήματός Σπετσών, εμβαδού, του οικοπέ¬ 
δου 629,55 τ.μ. και του κτίσματος 304,12 τ.μ., (αρμοδιό¬ 
τητας ΔΟΥ Σπετσών), που βρίσκεται στη θέση «Άγιος Νι¬ 
κόλαος» με τη χαρακτηριστική ονομασία «Καποδιστριακή 
Πνευματική Στέγη Σπετσώγ», με αποκλειστικό σκοπό τη 
δημιουργία Πολιτιστικού Κέντρου του Δήμου Σπετσών, 
γ. Τα στοιχεία του σχετικού φακέλλου, αποφασίζει: 
Παραχωρεί, στο Δήμο Σπετσών, κατά κυριότητα και με 
τίμημα εκατό εκατομμυρίων (100.000.000) δραχμών, το 
Δημόσιο Κτήμα ΒΚ 6 εμβαδού, του οικοπέδου 629,55 τ.μ. 
και του κτίσματος 304,12 τ.μ. (αρμοδιότητας ΔΟΥ Σπε¬ 
τσών), που βρίσκεται στη θέση «Άγιος Νικόλαος» με τη 
χαρακτηριστική ονομασία «Καποδιστριακή Πνευματική 
Στέγη Σπετσών», όπως αυτό εμφανίζεται στο από Ιούνιο 
1993, με κλίμακα 1:200 και με στοιχεία Α-Β-Γ-Δ-Ε-Ζ 
-Η-θ-Ι-Κ-Α Τοπογραφικό Διάγραμμα, που συντά¬ 
χθηκε από τον ΓΊολιτικό Μηχανικό Απόστολο Σ. Φακίνο και 
θεωρήθηκε στις 14.7.1993 από τον Προϊστάμενο Τεχνι¬ 
κών Υπηρεσιών Νομαρχίας Πειραιά Ιωάννη Φραδέλλο - 
Πολιτικό Μηχανικό, με αποκλειστικό σκοπό τη δημιουργία 

Πολιτιστικού Κέντρου του Δήμου Σπετσών. 

Η παραχώρηση γίνεται με τους εξής όρους: 

1. Την πραγαμτοποίηση του παραπάνω σκοπού, εντός 
πενταετίας (δετίας) από την έκδοση του σχετικού Παρα¬ 
χωρητηρίου. 

2. Τη μη μεταβίβαση σε τρίτους του πιό πάνω ακινήτου ή 
τη χρησιμοποίησή του για άλλο σκοπό, άλλως η σχετική 
πράξη παραχώρησης ανακαλείται αυτοδίκαια και η κυρί- 
τητα του ακινήτου επανέρχεται στο Δημόσιο. 

Η ισχύς αυτής της Πράξης αρχίζει από την δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοοιευθεί στην Εφημερίδα της Κυ¬ 
βερνήσεως. 

Ο Πρόεδρος 
Τα Μέλη 

Ακριβές αντίγραφο 
Ο Γραμματέας 
του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 


Πράξη 124 της 4.4.1995 

Έγκριση χορήγησης, κατ' εξαίρεση, στην «ΑΕΒΕ ΜΠΗ¬ 
ΤΡΟΣ», άδειας εγκατάστασης, λειτουργίας και μηχαν/ 
κής επέκτασης του εργοστασίου της που βρίσκεται στη 
Λεωφόρο ΝΑΤΟ 100 στον Ασπρόπυργο Αττικής. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 4 του Ν. 1360/1993 «Προ¬ 
ώθηση των επενδύσεων, οργάνωση των Υπηρεσιών Κρα¬ 
τικών Προμηθειών και άλλες διατάξεις» (ΦΕΚ 65 τ. Α /83). 

β. Τις διατάξεις του Π.Δ. 84/1984, «Ίδρυση, επέκταση, 
εκσυχγρονισμός, συγχώνευση και μεταγκατάσταση βιομη¬ 
χανιών, βιοτεχνιών, και αποθηκών μέσα στα όρια του ηπει¬ 
ρωτικού τμήματος του Νομού Αττικής και των νησιών Σα¬ 
λαμίνας και Αίγινας» (ΦΕΚ 22 τ.Α'/84). 

γ. Την από 4.8.1994 αίτηση της εταιρείας «ΑΕΒΕ ΜΠΗ- 
ΤΡΟΣ» προς το Υπουργείο Βιομηχανίας, Ενέργειας και 
Τεχνολογίας, για τη χορήγηση έγκρισης άδειας λειτουρ¬ 
γίας της παραγωγικής της επένδυσης στον Ασπρόπυργο 
Αττικής (τόσον ως προς το πραγματοποιηθέν, όσο και ως 
προς το πραγματοποιηθησόμενο μέρος της). 

δ. Το αριθμ. Φ22/12922/2064/16.1.1995 έγγραφο 
του Υπουργείου Βιομηχανίας, Ενέργειας και Τεχνολογίας, 
με το οποίο διαβιβάσθηκε η από 16.1.1995 εισήγηση του 
Αναπληρωτή Υπουργού Βιομηχανίας, Ενέργειας και Τε¬ 
χνολογίας, για έγκριση χορήγησης, κατ’ εξαίρεση, στην 
«ΑΕΒΕ ΜΠΗΤΡΟΣ», άδειας εγκατάστασης, λειτουργίας 
και μηχ/κής επέκτασης του εργοστασίου της που βρίσκε¬ 
ται στη Λεωφόρο ΝΑΤΟ 100 στον Ασπρόπυργο Αττικής 
και προήλθε, από συγχώνευση των μονάδων της στον 
Ασπρόπυργο Αττικής και στην οδό Π. Ράλλη 38 - Αιγάλεω, 
συνολικής κινητήριας ισχύος 3.550 ΗΡ, με αντικείμενο 
δραστηριότητας την κατασκευή κουφωμάτων, κιγκλιδω¬ 
μάτων και συναφών ειδών δΓ οικοδομάς εκ σιδήρου, κα¬ 
θώς και την κοπή και διαμόρφωση μορφοσιδήρου. 


ε. Το γεγονός ότι από την εν λόγω επένδυση: 1) θα 
πραγματοποιηθεί επενδυτική δαπάνη ύψους 3.820 εκ 
δρχ. (δαπάνη επένδυσης ύψους 2.820 εκ δρχ. έχει ήδη 
πραγματοποιηθεί), 2) θα υπάρξουν θετικές επιδράσεις 
στην απασχόληση, 3) θα υπάρξει υποκατάσταση εισαγω¬ 
γών των πρώτων υλών που κατεργάζεται η μονάδα και 4) 
θα υπάρξουν ευεργετικές επιδράσεις σε σειρά βιομηχανι¬ 
κών και βιομηχανικών και βιοτεχνικών μονάδων, που δια- 
συνδέονται με τον κατασκευαστικό και ναυπηγοεπι- 
σκευαστικό κλάδο κ.λ.π., αποφασίζει: 

Εγκρίνει τη χορήγηση, κατ’ εξαίρεση, στην εταιρεία 
«ΑΕΒΕ ΜΠΗΤΡΟΣ», άδειας εγκατάστασης, λειτουργίας 
και μηχαν/κής επέκτασης του εργοστασίου της, που βρί¬ 
σκεται στη Λεωφόρο ΝΑΤΟ 100 στον Ασπρόπυργο Αττι¬ 
κής και προήλθε από συγχώνευση των μονάδων της στον 
Ασπρόπυργο Αττικής και στην οδό Π. Ράλλη 38 - Αιγάλεω, 
συνολικής κινητήριας ισχύος 3.550 ΗΡ, με αντικείμενο 
δραστηριοτήτητας την κατασκευή κουφωμάτων, κιγκλι¬ 
δωμάτων και συναφών ειδών δΓ οικοδομάς εκ σιδήρου, 
καθώς και την κοπή και διαμόρφωση μορφοσιδήρου. 

Η έγκριση αυτή παρέχεται υπό τους εξής όρους: 

α. Η εταιρεία, πριν τη χορήγηση άδειας εγκατάστασης, 
να προσκομίσει ςτην αρμόδια Δ/νση Βιομηχανίας, έγκριση 
περιβαλλοντικών όρων, σύμφωνα με τις ισχύουσες διατά¬ 
ξεις. 

β. Η εταιρεία είναι υποχρεωμένη να συμμορφωθεί με 
τους όρους και περιορισμούς που θα επιβληθούν με τις 
αποφάσεις της αρμόδιας Υπηρεσίας Βιομηχανίας, καθώς 
και με τους όρους που θα επιβληθούν, για την προστασία 
του περιβάλλοντος και την ασφάλεια των εργαζομένων και 
των περίοικων, σύμφωνα με τους εγκεκριμένους περιβαλ¬ 
λοντικούς όρους. 

γ. Η εταιρεία να καταθέσει εγγυητική επιστολή αναγνω¬ 
ρισμένης Τράπεζας Α" Τάξης, ισόποση των είκοσι εκατομ¬ 
μυρίων (20.000.000) δρχ., με την οποία θα εγγυάται την 
εμπρόθεσμη (εντός διετίας) πραγματοποίηση της ως άνω 
επένδυσης, κατά ποσοστό τουλάχιστον 80%. 

Οι λεπτομέρειες κατάθεσης και επιστροφής της εγγυη¬ 
τικής επιστολής, θα καθοριστούν από τον Υπουργό Βιομη¬ 
χανίας, Ενέργειας και Τεχνολογίας. 

Η ισχύς αυτής της Πράξης αρχίζει από την δημοσίευσή 
της στην Εφημερίδα τη Κυβερνήσεως. 

Η Πράξη αυτή να δημοοιευθεί στην Εφημερίδα της Κυ¬ 
βερνήσεως. 


Ο Πρόεδρος 
Τα Μέλη 

Ακριβές αντίγραφο 
Ο Γραμματέας 
του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 


ΦΕΚ 

Πράξη 125 της 4.4.1995 

Έγκριση χορήγησης, κατ’ εξαίρεση, άδειας στην Εταιρεία 
«ΟΗΟϋΕΜ ΑΒΕΕ», για την εγκατάσταση μονάδας πα- 
ραγωγής φαρμακευτικών προϊόντων στη Βιομηχανική 
περιοχή Αγίου Στεφάνου Αττικής. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

α. Τις διατάξεις του άρθρου 4 του Ν. 1360/1983 «Προ¬ 
ώθηση των επενδύσεων, οργάνωση των Υπηρεσιών Κρα¬ 
τικών Προμηθειών και άλλες διατάξεις» (ΦΕΚ 65 τ. Α783). 

β. Τις διατάξεις του Π.Δ. 84/1984 «Ίδρυση, επέκταση, 
εκσυγχρονισμός, συγχώνευση και μετεγκατάσταση βιομη¬ 
χανιών, βιοτεχνιών, και αποθηκών μέσα στα όρια του ηπει¬ 
ρωτικού τμήματος του Νομού Αττικής και των νησιών Σα¬ 
λαμίνας και Αίγινας» (ΦΕΚ 33 τ.Α/84). 

γ. Την από 20.10.1994 αίτηση της εταιρείας «ΟΒΟϋΕΜ 
ΑΒΕΕ» προς το Υπουργείο Βιομηχανίας, Ενέργειας και 
Τεχνολογίας, για έγκριση χορήγησης, κατ’ εξαίρεση, 
άδειας εγκατάστασης μονάδας παραγωγής φαρμακευτι¬ 
κών προϊόντων (παρεντερικών διαλυμάτων μεγάλου όγκου 
(ορροί), προϊόντων παρεντερικής διατροφής και διαλυμά¬ 
των συντήρησης ανθρωπίνων μοσχευμάτων), στη Βιομη¬ 
χανική περιοχή Αγίου Στεφάνου Αττικής. 

δ. Τηναριθμ. 0-994/12.12.1994 απόφαση του Δ.Σ. του 
Ε.Ο.Φ. με την οποία έχει δοθεί άδεια σκοπιμότητας για 
την ίδρυση της εν λόγω μονάδας. 

ε. Το αριθμ. Φ22/17105/2702/18.1.1995 έγγραφο 
του Υπουργείου Βιομηχανίας, Ενέργειας και Τεχνολογίας, 
με το οποίο διαβιβάστηκε η από 18.1.1995 εισήγηση του 
Αναπληρωτή Υπουργού Βιομηχανίας, Ενέργειας & Τεχνο¬ 
λογίας, για έγκριση χορήγησης, κατ* εξαίρεση, άδειας 
εγκατάστασης μονάδας παραγωγής φαρμακευτικών προ¬ 
ϊόντων (παρεντερικών διαλυμάτων μεγάλου όγκου (ορροί), 
προϊόντων παρεντερικής διατροφής και διαλυμάτων συ¬ 
ντήρησης ανθρωπίνων μοσχευμάτων), της «ΟΒΟϋΕΜ 
ΑΒΕΕ», στη Βιομηχανική περιοχή Αγίου Στεφάνου Αττι¬ 
κής. 

στ. Το γεγονός, ότι, από την εν λόγω επένδυση προβλέ- 
πεται: 

1) Πραγματοποίηση επενδυτικής δαπάνης της τάξης 
των 2,2 δισ. δρχ. 

2) Συναλλαγματική ωφέλεια της τάξης των 400 εκ δρχ. 
ετησίως από εξαγωγές. 

3) Δημιουργία 103, τουλάχιστον, νέων θέσεων εργα¬ 
σίας. 

4) Εξασφάλιση των αναγκών των Νοσηλευτικών Ιδρυμά¬ 
των της χώρας απο αδυναμία εισαγωγής των προϊόντων 
αυτών. 

5. Κάλυψη οποιοσδήποτε έλλειψης, στον τομέα παρε¬ 
ντερικών διαλυμάτων, θα μπορούσε να παρατηθεί στην 
εσωτερική αγορά, αποφασίζει: 

Εγκρίνει τη χορήγηση στην Εταιρεία «ΟΠΟϋΕΜ ΑΒΕΕ», 
κατά παρέκκλιση των διατάξεων των άρθρων 1 & 2 του 
Π.Δ. 84/1984, άδειας εγκατάστασης μονάδας παραγωγής 
φαρμακευτικών προϊόντων (παρεντερικών διαλυμάτων 
μεγάλου όγκου (ορροί), προϊόντων παρεντερικής διατρο¬ 
φής και διαλυμάτων συντήρησης ανθρωπίνων μοσχευμά¬ 
των), στη Βιομηχανική περιοχή Αγίου Στεφάνου Αττι¬ 
κής. 


Η έγκριση αυτή, παρέχεται υπό τους εξής όρους: 

1) Η Εταιρεία είναι υποχρεωμένη, με την υποβολή αίτη¬ 
σης εφοδιασμού της με άδεια εγκατάστασης, να προσκο¬ 
μίσει έγκριση περιβαλλοντικών όρων και να συμμορφωθεί 
με τους όρους, και περιορισμούς που θα της επιβληθούν 
με τις σχετικές αποφάσεις της αρμόδιας Υπηρεσίας του 
ΥΒΕΤ, καθώς και με τους όρους για την προστασία του πε¬ 
ριβάλλοντος και την ασφάλεια των εργαζομένων και πε¬ 
ρίοικων, σύμφωνα με τις ισχύουσες διατάξεις. 

2) Η Εταιρεία να καταθέσει εγγυητική επιστολή αναγνω¬ 
ρισμένης Τράπεζας Α’ Τάξης, ισόποση των είκοσι εκατομ¬ 
μυρίων (20.000.000) δρχ. με την οποία θα εγγυάται την 
εμπρόθεσμη (εντός τριετίας) πραγματοποίηση της ως άνω 
επένδυσης, κατά ποσοστό τουλάχιστον 80%. Οι λεπτομέ¬ 
ρειες κατάθεσης και επιστροφής της εγγυητικής επιστο¬ 
λής, θα καθορισθούν με απόφαση του Υπουργού Βιομηχα¬ 
νίας, Ενέργειας & Τεχνολογίας. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 
ΤΑ ΜΕΛΗ 

Ακριβές αντίγραφο 
Ο Γραμματέας 
του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 

-♦- 

( 10 ) 

Πράξη 126 της 4.4.1995 

Μερική ανάκληση της 14/3.2.1993 Πράξης του Υπουρ¬ 
γικού Συμβουλίου, «Παραχώρηση δωρεάν και κατά κυ¬ 
ριότητα εκτάσεων, συνολικού εμβαδού 171.247 τ.μ., 
στο Υπουργείο Περιβάλλοντος, Χωροταξίας και Δημο¬ 
σίων Έργων από τις κοινόχρηστες εποικιστικές εκτά¬ 
σεις, του αγροκτήματος Κοκκινοχώματος Καβάλας, για 
διαπλάτυνση της Εθνικής Οδού». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τ ις διατάξεις της παρ. 10 του άρθρου 123 του Αγροτι¬ 
κού Κώδικα όπως τροποποιήθηκε με την παρ. 1 του άρ¬ 
θρου 7 του Α.Ν. 431 /1968 και αντικατατάθηκε με τις δια¬ 
τάξεις του άρθρου 6 του Ν. 994/79 «περί ρυθμίσεως θε¬ 
μάτων και διαθέσεων των αποστραγγισθεισών γαιών ελών 
Λυσιμαχίας και Τριχωνίδος και άλλων τινών διατάξεων» 
(ΦΕΚ 279 τ.Α /21.12.1979). 

β. Την αριθμ. 14/3.2.1993 Πράξη του «Παραχώρηση 
δωρεάν και κατά κυριότητα εκτάσεων, συνολικού εμβα¬ 
δού 171.247 τ.μ., το Υπουργείο Περιβάλλοντος, Χωροτα¬ 
ξίας και Δημοσίων Έργων από τις κοινόχρηστες εποικισπ- 
κές εκτάσεις, του αγροκτήματος Κοκκινοχώματος Καβά¬ 
λας, για διαπλάτυνση της Εθνικής Οδού». 

γ. Την αριθμ. 132606/27.1.1995 εισήγηση του Υπουρ¬ 
γού Γεωργίας, για μερική ανάκληση της αριθμ. 14/ 
3.2.1993 Π.Υ.Σ., ως προς το αρ. 1401 α τεμάχιο του αγρο¬ 
κτήματος Κοκκινοχώματος Καβάλας έκτασης 16.062 τ.μ. 

δ. Τα συνημμένα στην παραπάνω εισήγηση έγγραφα 
αριθμ. 4122/27.10.1994 της Περιφέρειας Ανατ. Μακε¬ 
δονίας - Θράκης - Δ/νση Συγκ. Έργων τ. 5ης ΠΥΔΕ - 
Τμήμα Συντήρησης και Γ. 11282/14.11.1994 της Νομαρ¬ 
χίας Καβάλας - Δ/νση Γεωργίας - Τμήμα Διοικητικά, από 
τα οποία προκύπτει ότι, δεν κρίνεται απαραίτητο για τη 
διαπλάτυνση της Εθνικής οδού Αμφίπολης - Καβάλας το 
αριθμ. 1401α τεμάχιο έκτασης 16.062 τ.μ. που παραχω- 
ρήθηκε στο Υ.ΠΕ.ΧΩ.Δ.Ε. 

ε. Το σχετικό με την παραπάνω εισήγηση φάκελλο της 
υπόθεσης, αποφασίζει: 

Ανακαλεί μερικά την αριθμ. 14/3.2.1993 Πράξη του, ως 
προς την παραχώρηση του αριθμ. 1401α τεμαχίου έκτα¬ 
σης 16.062 τ.μ., που περιλαμβάνεται στις κοινόχρηστες 
εποικιστικές εκτάσεις του αγροκτήματος Κοκκινοχώμα¬ 
τος Καβάλας, όπως αυτό απεικονίζεται στο επεξηγημα¬ 
τικό υπόμνημα διανομών ετών 1929 και Σ.Δ. 1965,1974 
το οποίο είχε παραχωρηθεί στο Υπουργείο Περιβάλλοντος 
Χωροταξίας και Δημοσίων Έργων, για τη διαπλάτυνση της 
Εθνικής Οδού Αμφίπολης - Καβάλας, γιατί σύμφωνα με τα 
έγγραφα της Περιφέρειας Ανατολικής Μακεδονίας - Θρά¬ 
κης - Δ/νση Συγκ. Έργων τ. 5ης ΠΥΔΕ - Τμήμα Συντήρη¬ 
σης και της Νομαρχίας Καβάλας - Δ/νση Γεωργίας - 
Τμήμα Διοικητικό, αριθμ. 4122/27.10.1994 & Γ. 11282/ 
14.11.1994 αντίστοιχα, δεν κρίνεται απαραίτητο για τη 
διαπλάτυνση της Εθνικής Οδού Αμφίπολης - Καβάλας. 

Κατά τα λοιπά, η αριθμ. 14/3.2.1993 Π.Υ.Σ., ισχύει ως 
έχει. 

Η ισχύς αυτής της Πράξης αρχίζει απο τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πζόεζρος 
ΤΑ ΜΕΛΗ 

Ακριβές αντίγραφο 
Ο Γραμματέας 
του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 

-♦- 

Πράξη 127 της 4.4.1995 

Παραχώρηση, κατά κυριότητα και με τίμημα στο Δήμο Κο¬ 
ζάνης, του ΑΒΚ121 δημοσίου κτήματος Κοζάνης, (αρ¬ 
μοδιότητας Δ.Ο.Υ. Κοζάνης), με αποκλειστικό σκοπό 
την κατασκευή υπογείου χώρου στάθμευσης αυτοκινή¬ 
των και τη δημιουργία χώρου πρασίνου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 5 του ΑΝ 1331 /1949 «Περί 
παραχωρήσεων ακινήτων τινών του Δημοσίου και περί 
τροποποιήσεως διατάξεων τινών της νομοθεσίας περί δη¬ 
μοσίων κτημάτων» (ΦΕΚ 330 τ.Α'). 

β. Την αριθμ. 1139443/8691/Α0010 π.ε./28.2.1995 
εισήγηση του Υφυπουργού Οικονομικών Δημητρίου Γε- 
ωργακοπούλου, για παραχώρηση στο Δήμο Κοζάνης, κατά 
κυριότητα και με τίμημα 24.000.000 δρχ., καταβλητέο σε 
τέσσερις (4) άτοκες ετήσεις δόσεις, του ΑΒΚ 121 δημο¬ 


σίου κτήματος Κοζάνης, έκτασης 2.460 Μ 2 , (αρμοδιότη¬ 
τας Δ.Ο.Υ. Κοζάνης), με αποκλειστικό σκοπό την κατα¬ 
σκευή υπογείου χώρου στάθμευσης αυτοκινήτων και τη 
δημιουργία χώρου πρασίνου. 

γ. Τα στοιχεία του σχετικού φακέλλου, αποφασίζει: 

Παραχωρεί, στο Δήμο Κοζάνης, κατά κυριότητα και με 
τίμημα 24.000.000 δρχ., καταβλητέο σε τέσσερις (4) άτο¬ 
κες ετήσιες δόσεις, το ΑΒΚ 121 δημόσιο κτήμα Κοζάνης, 
έκτασης 2.460 Μ 2 , (αρμοδιότητας Δ.Ο.Υ. Κοζάνης), όπως 
αυτό εμφανίζεται στο από 4.2.1983, με κλίμακα 1:200 και 
στοιχεία Α-Β-Γ-Δ-Ε-Ζ-Η-θ-Α ακριβές φωτοαντίγραφο 
Τοπογραφίκού Διαγράμματος, που συντάχθηκε από τον 
Τοπογράφο - Μηχανικό Βασ. Κορέλλα και θεωρήθηκε από 
τον Προϊστάμενο ΤΠ & ΠΕ Στ. Καρβελέα και για την ακρί¬ 
βεια της φωτοαντιγραφής από τον Τοπογράφο - Μηχανικό 
Χαρίσιο Πατσώνα, με αποκλειστικό σκοπό την κατασκευή 
υπογείου χώρου στάθμευσης αυτοκινήτων και τη δημιουρ¬ 
γία χώρου πρασίνου. 

Η παραχώρηση γίνεται με τους εξής όρους: 

1. Την πραγματοποίηση του παραπάνω σκοπού εντός 
πενταετίας (δετίας) από την έκδοση του σχετικού Παρα¬ 
χωρητηρίου. 

2. Τη μη μεταβίβαση σε τρίτους του πιο πάνω ακινήτου, 
ή τη χρησιμοποίησή του για άλλο σκοπό, άλλως η σχετική 
πράξη παραχώρησης ανακαλείται αυτοδίκαια και η κυριό¬ 
τητα του ακινήτου επανέρχεται στο Δημόσιο. 

3. Ότι, ο Δήμος Κοζάνης, δεν θα παρεμποδίσει, μελλο¬ 
ντικά, τυχόν έργα του Δημοσίου ή των Ο.Τ.Α. που θα γί¬ 
νουν για διευκόλυνση της λειτουργικότητας της πόλης 
(δρόμοι κλπ.). 

Η ισχύς αυτής της Πράξης αρχίζει από τη δημοσίευτή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 
ΤΑ ΜΕΛΗ 


-♦- 

( 12 ) 

Πράξη 136 της 4.4.1995 

Τροποποίηση της 120/23.10.1990 Πράξης του Υπουργι¬ 
κού Συμβουλίου «Καθορισμός του ύψους των εξωτρα- 
πεζικών επιτοκίων». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις: 

α) του άρθρου 15 παρ. 5 του Ν. 876/1979 «περί τροπο¬ 
ποιήσεως και συμπληρώσεως διατάξεων αναφερομέων 
εις την ανάπτυξιν της Κεφαλαιοαγοράς» (ΦΕΚ 48 τ.Α'/ 
1979), 

β) του άρθρου 1 του Ν. 1266/1982 «Όργανα ασκήσεως 
της νομισματικής, πιστωτικής και συναλλαγματικής πολιτι¬ 
κής και άλλες διατάξεις» (ΦΕΚ 81 τ.Α'/1982). 


Ακριβές αντίγραφο 
Ο Γραμματέας 
του Υπουργικού Συμβουλίου 
(11) ΣΩΤΗΡΗΣ Α. ΛΥΤΡΑΣ ' 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

2. Την αριθμ. 120/23.10.1990 ΠΥΣ. 

3. Την αριθμ. 10108/Β. 523/16.3.1995 εισήγηση του 
Υπουργού Εθνικής Οικονομίας, αποφασίζει: 

Τροποποιεί την αριθμ. 120/23.10.1990 Πράξη του και 
καθορίζει το ύψος των εξωτραπεζικών επιτοκίων ως ακο¬ 
λούθως: 

α. Το ποσοστά του εκ δικαιοπραξίας τόκου, ως ανώτατο 
όριο, Ισο με το επιτόκιο που κάθε φορά εφαρμόζει η Τρά¬ 
πεζα της Ελλάδος στο ανώτατο κλιμάκιο των χρεωστικών 
υπολοίπων των τρεχουμένων λογαριασμών που τηρούν οι 
Τράπεζες στην Τράπεζα της Ελλάδος. 

β. Το ποσοστό του νομίμου και εξ υπερημερίας τόκου 
κατά δύο (2) εκατοστιαίες μονάδες το έτος υψηλότερο 
του ως άνω καθοριζομένου ανωτάτου ορίου του εκ δικαιο- 
πραξίας τόκου. 

Η Τράπεζα της Ελλάδος θα γνωστοποιεί στο Υπουργείο 


Δικαιοσύνης το επιτόκιο που ισχύει στο ανώτατο κλιμάκιο 
των χρεωστικών υπολοίπων των τρεχουμένων λογαρια¬ 
σμών των Τραπεζών, καθώς και τις τυχόν μεταβολές του 
επιτοκίου αυτού. 

Η ισχύς αυτής της Πράξης αρχίζει από την δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 
ΤΑ ΜΕΛΗ 

Ακριβές αντίγραφο 
Ο Γραμματέας 
του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤΟΚ 

λειτουργούν καθημερινά από 8.00' έως 13.00' 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713-52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 

Αν. Ειδικού Δικαστηρίου 
Α.Ε. 8ι Ε.Π.Ε. 


ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















